כובע בוגרים

ממוזער|150px|דיוקן של ליינוס פאולינג לובש את בגדי סיום הלימודים בשנת, 1922

כובע בוגרים (הידוע גם ככובע אקדמי) הוא חלק מלבוש אקדמי שסטודנטים חובשים על ראשם במהלך טקסי הסיום. על החלק העליון של הכובע מוצמד משטח מרובע אופקי, שלמרכזו מחובר גדיל (קווצת פתילי חוטים). הכובע נחבש בעיקר בטקס סיום תואר במוסד אקדמי (כגון אוניברסיטה או מכללה), ולעיתים גם בטקסי סיום בית ספר תיכון (בעיקר בארצות הברית). לרוב הוא נחבש לצד גלימה אקדמית.

 מקורות 
ממוזער|150px|אנדריאה מנטניה: לודוביקו III גונזגה, ציור קיר מהקאמרה דלי ספוזי, 1465-74

ייתכן שעיצובו של כובע הבוגרים התבסס על העיצוב של הכובע הקתולי Biretta, אשר עוצב בסגנון חרוטי. הוא נצבע לרוב בצבע אדום ולעיתים רחוקות בשחור. לצבע האדום יוחסה משמעות של כוח מלכותי, משום שהוא היה יקר או משום שייצג את צבע הדם והחיים. במאה ה-14 וה-15 הוא שימש כדי לזהות אנשים הומניסטים, סטודנטים, אמנים ונוער לומד באופן כללי.

כובע הבוגרים היה שמור בתחילה רק לבוגרי תואר שני - ההכשרה הגבוהה ביותר באקדמיה של ימי הביניים. בשלב מאוחר יותר הוא אומץ גם לשימוש של בוגרי תואר ראשון.

בשנת 1950 הוגש בארצות הברית פטנט על ידי הממציא אדוארד אוריילי וכומר קתולי בשם ג'וזף דרהאם (Durham). המצאתם כללה שילוב של פיברגלס קשה לתוך כובע הבוגרים כדי לייצב אותו. כובעי בוגרים מסוג זה נפוצים מאוד ברחבי העולם. 

 גרסאות 
ממוזער|250px|כובע בוגרים ענק מפלדה שמוצג באוניברסיטת פרנקלין בקולומבוס, אוהיו כציון דרך.

בוגרי תואר שלישי (דוקטורט) באוניברסיטאות חובשים את כובע הבוגרים. בבריטניה מקובלת גרסה אחרת של כובע בוגרים בעלת תווים מעוגלים יותר המכונה מצנפת טיודור (Tudor bonnet).

כובעים מסגנון טאם או'שאנטר (ובקיצור טאם , בעלי 4, 6, או 8 פינות צוברים פופולריות בארצות הברית וזוכים להכרה מסוימת כתחליף "רך" יותר עבור נשים לעיצוב הריבוע הנוקשה של כובע הבוגרים.

בארצות הברית, כובע הבוגרים משמש גם תלמידי תיכון במהלך טקסי הסיום שלהם.

 הגדיל 
ממוזער|ימין|גדיל של כובע בוגרים משנת 1987 בשלושה צבעים בורדו, זהב ולבן. גדיל זה שימש בטקס הסיום של תיכון Piner בסנטה רוזה, קליפורניה.
ממוזער|סטודנטים בטקס סיום עם כובעי בוגרים בעלי גדילים בצבע השחור המסורתי. צולם בשנת 2011

בטקסי סיום בארצות הברית, יכולה להיות משמעות לצד שבו נמצא הגדיל של כובע הבוגרים. ישנם מקרים שבהם כל הבוגרים ממקמים את הגדיל באותו הצד. במקרים אחרים, הצד מסמן הבדלים ברמת הלימוד. ישנם טקסים שבהם הגדיל נמצא בצד אחד לפני קבלת תעודת ההסמכה ומועבר לצד השני לאחר קבלת התעודה.

בבתי ספר תיכוניים צבע הגדיל הוא בדרך כלל בהתאם לצבע העיקרי של בית הספר או שילוב של שניים או שלושה צבעים מייצגים. לפעמים נעשה שימוש בגדילים עם צבע מובחן כמו זהב, כדי לסמן את הבוגרים שסיימו את לימודיהם בהצטיינות.

אוניברסיטאות בארצות הברית נוהגות להשתמש בגדילים שחורים או בגדילים בצבעי בית הספר, עבור כובעי בוגרים של תארים מתקדמים.

הגדיל של בוגרי תואר ראשון יכול להיות שונה מהצבע השחור המסורתי או מצבעי המוסד הלימודי, באופן המייצג את תחום הלימוד של אותו הבוגר.

הגדיל יכול להיות מעוטר בקמע שמעוצב בצורת הספרות האחרונות של השנה.

בשנת 1896, מכללות ואוניברסיטאות בארצות הברית אימצו קוד אחיד בנוגע ללבוש האקדמי הרשמי.

הקוד של המועצה האמריקאית לחינוך (ACE) קובע כי הגדיל צריך להיות בצבע שחור או בצבע של נושא הלימוד או הפקולטה. יוצא הדופן היחיד הוא צבע הזהב, אשר שמור עבור אלה שסיימו את לימודי הדוקטורט, בדומה לשימוש בקטיפה על הכובעים. בכל מקרה, בכל כובע מותר שיהיה רק גדיל אחד בכל פעם.

 צבעי הגדילים בארצות הברית 
 פקולטה צבעדוגמהחקלאות צהוב תירס Maizeשבע האמנויות החופשיות, ספרות, מדעי הרוחלבן מסחר, חשבונאות, עסקים חום בהיר Drabרפואת שיניים לילך Lilacכלכלהנחושתחינוך תכלתהנדסהכתוםאמנות יפה, אדריכלותחוםיערנות, מדעי הסביבה, קיימות חום אדמדם Russetעיתונאות אדוםמשפטיםארגמןמדעי המידע, ניהול מידעצהוברפואה ירוקמוזיקולוגיהורודסיעוד משמש אמנות הדיבור, שידורכסףמדעי הרוקחות ירוק זיתפילוסופיהכחולחינוך גופני, Manual Therapy, פיזיותרפיה ירוק בהיר Sage Greenמינהל ציבורי, מדיניות ציבורית, Foreign Service טורקיז Peacock Blueבריאות הציבור ורוד סלומון Salmon Pinkמדעי החברה ומדעי הטבע צהוב מוזהב Golden Yellow עבודה סוציאלית Citron תאולוגיה, האלוהות אדום כתמתם Scarlet וטרינריהאפור

בבתי ספר שבהם תלבושת טקס הסיום מושכרת או מושאלת על ידי התלמידים, הגדיל יכול להיכלל בתלבושת המלאה או להינתן לתלמיד בנפרד. חלק מבתי הספר שלא נותנים לבוגרים שלהם לקחת את הגדילים בתום הטקס, יכולים להציע גדיל למזכרת שלא נעשה בו שימוש במסגרת התלבושת הרשמית המלאה.

בבריטניה הגדיל קצר יותר והוא נאסף בתחתית הכובע במרכז הלוח. בסגנון האמריקאי הגדיל ארוך יותר והוא נאסף בחוט שמחובר לתחתית הכובע.

 לבוש מסורתי 
שמאל|ממוזער|שני כובעי בוגרים בריטיים. מימין כובע נוקשה ומשמאל כובע מתקפל

בדומה לכיסויי ראש אחרים, על פי רוב לא נהוג לחבוש את הכובע האקדמי כשנכנסים אל תוך מבנה. באוניברסיטת אוקספורד, הכובעים הם חלק מלבוש החובה בשעת מבחן. יש לחבוש את כובע הבוגרים כך שהחלק הגדול יותר של כיפת החבישה נמצא בחלק האחורי של הראש והלוח המלבני מקביל לקרקע. כובע בוגרים שהותאם ונחבש כראוי לא אמור ליפול בקלות.

עד החצי השני של המאה ה-12, כובעי בוגרים נחבשו רק על ידי מורים, מה שהפך אותם לסמל אייקוני של מקצוע ההוראה.

קישורים חיצוניים

הערות שוליים

בוגרים
קטגוריה:כיסויי ראש
קטגוריה:אקדמיה
קטגוריה:סטודנטים
קטגוריה:לבוש טקסי